Ljubljanica (rijeka)

Ljubljanica je rijeka koja teče kroz glavni grad Slovenije Ljubljanu. Izvire kod Vrhnike iz 11 krških vrela, od kojih se glavnim smatra Močilnik. Prije ulaska u grad teče kroz poznato Ljubljansko barje, močvaru koja potječe još iz starog vijeka.

Ljubljanica je duga 41 km i desna je pritoka Save, u koju se ulijeva kod Zaloga. Porječje zauzima 1779 km2.

Između 1762. i 1780. poznati naučnik i jezuit Matija Grubar sagradio je Grubarov kanal da bi spriječio česte poplave. Ljubljanicom se plovi turističkim brodovima, a za veće brodove nije plovna.

 Zanimljivosti 
Rijeka je proslavljena u Prešernovoj pjesmi "Povodni mož". Poznato je da bi u Ljubljanici namočili sve one trgovce koji nisu poštovali cehovska pravila u trgovini. U tom slučaju nepoštenog trgovca stavili bi u kavez i namočili ga s Tromostovja.

Kategorija:Rijeke u Sloveniji
Kategorija:Ljubljana